
Zsozsó

Sokszor megkérdezték már tőlünk, festőművész hallgatóktól, hogy miért ezt a pályát választottuk?
Ezen a kérdésen elgondolkodtam, és szerettem volna megfogalmazni a választ egy festményen.
A képen gyermekkori önmagamat ábrázolom, amint apukámmal vonaton utazunk. A számon egy kidudorodás /elváltozás/ látható, ezzel a betegséggel születtem.
Akkoriban, ha közösségben tartózkodtam a többiek nem értették, miért ilyen az arcom. Ritkán barátkoztak velem, ezért inkább sokat rajzoltam és festettem.
A gyerekek új munkáit mindig kiállították és örömmel néztem, ahogyan a felnőttek csodájára járnak az alkotásoknak. Így elhatároztam, hogy ezt a tevékenységet fogom tovább vinni.
Ebben az időben Zsozsó volt a becenevem, történetem utalásaként a festmény ezt a címet kapta.
 



